ERW กำไรไตรมาส 1/60 ยังโตแข็งแกร่ง แนะซื้อเป้าหมาย 6 บ.
ERW กำไรไตรมาส 1/60 ยังโตแข็งแกร่ง โบรกฯแนะซื้อราคาพื้นฐาน 6.00 บาท
27 เม.ย. 2560

บล.ฟินันเซีย ไซรัส ระบุในบทวิเคราะห์วันนี้ (27 เม.ย.) ว่า บริษัท ดิ เอราวัณ กรุ๊ป จำกัด (มหาชน) หรือ ERW คาดกำไรไตรมาส 1/60 เติบโตแข็งแกร่ง 99.9% เทียบไตรมาสก่อนหน้า และ 7.4% เทียบช่วงเดียวกันของปีก่อนหนุนโดย High Season ของอุตสาหกรรมท่องเที่ยวและสถานการณ์ในประเทศที่เป็นปกติ ขณะที่ช่วงไตรมาส 2 – 3/60 คาดว่ายังคงมีกำไรต่อเนื่อง แม้เป็น Low Season จากจำนวนนักท่องเที่ยวที่ยังเติบโตโดยเฉพาะรัสเซียและจีนฟื้น ยังคงประมาณการกำไรปกติปี 60 เติบโต 20.6% เทียบช่วงเดียวกันของปีก่อนและยังคงคำแนะนำซื้อราคาพื้นฐาน 6.00 บาท